
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- pentru modificarea Hotărârii Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni


Având în vedere:
- referatul de aprobare înregistrat sub nr. 16497/08.09.2022  prin care primarul oraşului propune modificarea Hotărârii Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni;
- raportul de specialitate întocmit de compartimentul de resort, înregistrat sub nr. 16498/08.09.2022;
-prevederile art. 35 alin. (1) din Legea nr. 273/2006, privind finanţele publice locale, cu modificările şi completările ulterioare;
-contractul de asociere nr. 3288/08.03.2007 încheiat între Judeţul Prahova şi oraşul Boldeşti-Scăeni;
- Hotărârea Consiliului Judeţean Prahova nr. 236/31.08.2022 privind modificarea Hotărârii Consiliului Judeţean Prahova nr. 51/2022;
- avizul secretarului general, înregistrat sub nr. 16499/08.09.2022;
- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul dispoziţiilor art. 129 alin. (2) lit. „d” şi „e”,  alin. (7) lit. „c”, alin. (9) lit. „c”, 139 alin. (1) şi alin. (3) lit. „f’ şi ale art. 196 alin. (1) lit. „a” din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art. I. Hotărârea Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni se modifica după cum urmează:
Articolul 2 se modifică şi va avea următorul cuprins:
	“Art.2. Se aprobă contribuţia oraşului Boldeşti-Scăeni la continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni, în baza contractului de asociere nr. 3288/08.03.2007, cu suma de 115.000 lei.”
Art. II. Celelalte prevederi ale Hotărârii Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni rămân neschimbate.
	Art. III. Prezenta hotărâre se comunică Consiliului Judeţean Prahova, Serviciului buget, finanţe, contabilitate, impozite şi taxe, resurse umane şi salarizare, Unităţii de Asistenţă Medico-Socială Boldeşti-Scăeni şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
         

             PREŞEDINTE DE ŞEDINŢĂ,                                        
                         SIMON PETRU 
                                                                                  CONTRASEMNEAZĂ
                                                                                  SECRETAR GENERAL,
                                                                                 TUDOR FLORINA-NELI




Boldeşti-Scăeni, 8.09.2022

R O M A N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
NR. 16499/08.09.2022

A  V  I  Z
===========
- asupra proiectului de hotărâre pentru modificarea Hotărârii Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni

	Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni, am constatat următoarele :
	Art. 35 alin. (1) din Legea nr. 273/2006, privind finanţele publice locale, cu modificările şi completările ulterioare prevede că autorităţile deliberative pot aproba colaborarea sau asocierea pentru realizarea unor lucrări şi servicii publice locale. Colaborarea ori asocierea se realizează pe bază de contracte de asociere, în care se prevăd şi sursele de finanţare reprezentând contribuţia fiecărei autorităţi a administraţiei publice locale implicate. Contractele de asociere se încheie de către ordonatorii principali de credite, în condiţiile mandatelor aprobate de fiecare consiliu local implicat în colaborare sau asociere.
	De asemenea, potrivit art. 129 alin. 2 lit. „e” şi alin. (9) lit. „c” din OUG nr. 57/2019  privind Codul administrativ, în exercitarea atribuţiilor privind cooperarea interinstituţională pe plan intern şi extern, consiliul local hotărăşte, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.	
	Faţă de cele de mai sus şi în conformitate cu prevederile art. 243, alin. 1 lit.”a” din OUG nr. 57/2019  privind Codul administrativ, avizez favorabil acest proiect.


SECRETAR GENERAL,
TUDOR  FLORINA-NELI









NR.16497/08.09.2022
REFERAT
	
	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre pentru modificarea Hotărârii Consiliului Local nr.28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni”.
	În baza OUG nr. 57/2019  privind Codul administrativ şi a Legii nr. 273/2006, privind finanţele publice locale, cu modificările şi completările ulterioare, vă prezint următoarele :
- Unitatea de Asistenţă Medico-Socială a fost înfiinţată prin Hotărârea Consiliului Local nr. 39/17.06.2003, ca instituţie publică specializată cu personalitate juridică aflată în subordinea consiliului local;
	- finanţarea cheltuielilor de personal pentru personalul nemedical şi a cheltuielilor de întreţinere se fac de la bugetul local;
	- efortul financiar este foarte mare astfel că Unitatea de Asistenţă Medico-Socială nu poate fi susţinută în întregime de la bugetul local;
	- Unitatea de Asistenţă Medico-Socială Boldeşti-Scăeni este singura de acest gen din judeţ iar majoritatea persoanelor internate aici nu sunt cetăţeni ai oraşului Boldeşti-Scăeni având domiciliul în alte localităţi ale judeţului Prahova.
	Începând cu anul  2007, oraşul Boldeşti-Scăeni s-a asociat cu Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni;
	Prin Hotărârea nr. 51/10.02.2022 Consiliul Judeţean Prahova a alocat, pentru asigurarea funcţionării Unităţii de Asistenţă Medico-Socială Boldeşti-Scăeni, în anul 2022, suma de 650.000 lei.
Prin Hotărârea nr. 236/31.08.2022 Consiliul Judeţean Prahova a modificat hotărârea iniţială suma alocată pe anul 2022 fiind de 1.150.000 lei.
	Faţă de cele prezentate propun următoarele: 
- modificarea art. 2 din Hotărârea Consiliului Local nr. 28 din 14.02.2022 privind continuarea parteneriatului dintre oraşul Boldeşti-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni, în sensul aprobării contribuţiei oraşului Boldeşti-Scăeni cu suma de 115.000 lei în cadrul contractului de parteneriat;
- împuternicirea primarului oraşului să semneze actul adiţional la contractul de parteneriat cu judeţul Prahova.
	În speranţa aprobării, vă mulţumesc anticipat !
                          					   

 
PRIMAR,
BUCUROIU CONSTANTIN


Consiliului Local al orașului Boldești-Scăeni
